**ROMÂNIA (nu produce efecte juridice)\***

**JUDEŢUL MUREŞ Inițiator**

**CENTRUL DE CULTURĂ ȘI ARTĂ TÂRGU MUREŞ PRIMAR**

**Nr. 833/14.03.2023 SOÓS ZOLTÁN**

**REFERAT DE APROBARE**

**Privind aprobarea studiului de fezabilitate și a indicatorilor tehnico-economici pentru investiția „FÂNTÂNĂ ARTEZIANĂ” în incinta Cetății Medievale Târgu Mureș**

 În urma unor lucrări de reamenajare și conservare realizate în ultimul deceniu, Cetatea Medievală din Târgu Mureș, a devenit un centru de cultură, de odihnă și de agrement. Este o zonă preferată a populației, dar întreținerea și atractivitatea zonei trebuie asigurate, chiar ridicate. Acest demers se poate atinge prin noi obiective și programe, care să diversifice oferta culturală, educațională și o distracție pentru localnici și pentru turiști.

 Se propune amplasarea unei replici a fântânii baroce demolate, pe baza unor desene originale, aflate în Arhiva Națională din județul Mureș. Amplasamentul propus al fântânii se află în vecinătatea unor construcții ridicate în perioada dintre 1744-1750, ele fiind clădirea cazarmei austriece și manutanță.

Acest obiect, fântână împreună cu cele două clădiri realizate în stil baroc, vor scoate în evidență și epoca barocă a Cetății din Târgu Mureș. În același timp cu această propunere, de realizare a fântânii baroce, se va reamplasa și macheta de bronz a Cetății, care împreună vor crea o nouă zonă de atracție pentru turiștii care vizitează Cetatea Târgu Mureșului.

Pentru realizarea fântânii sunt propuse două variante – executarea din piatră artificială sau din piatră naturală. Costurile sunt foarte diferite, datorită materialului folosit, cât și din cauza eforturilor de realizare, de execuție datorită și forței de muncă angajată la realizarea obiectului. **Prima variantă** propune realizarea corpului fântânii, a părților componente **din piatră artificială a căror costuri se ridică la 491.696,38 lei** (fără TVA). **Varianta a doua**, propune realizarea fântânii **din piatră naturală** (material natural scump, cu manopera multă, cu forță de muncă de calificare superioară – sculptori), **cu costuri de realizare estimate la 891.814,93 lei**  (fără TVA).

Comparând costurile celor două variante, dar acceptând și anumite reguli cu privire la monumentele istorice (realizarea unor obiecte din materiale moderne cu reproducerea fidelă a imaginii obiectului original), **propunem realizarea fântânii arteziene din piatră artificială, deci conform primei variante,** având costurile de investiție mai mici.

**Principalii indicatori tehnico-economici aferenţi obiectului de investiţii „FÂNTÂNĂ ARTEZIANĂ” în incinta Cetății Medievale Târgu Mureș**

Valoarea totală a investiţiei cu detalierea pe structura devizului general

Valoarea totală a investiţiei este de 491.696,38 lei la care se adaugă TVA în valoare de 92.645,12 lei, din care C+M 371.862,79 lei la care se adaugă TVA în valoare de 70.653,93 lei.

**a) indicatori maximali în conformitate cu devizul general;**

valoarea totală a obiectivului de investiţii (lei cu TVA inclus): 584.341,50 lei

din care C+M (lei cu TVA inclus): 442.516,72 lei

**b) indicatori minimali, indicatori de performanţă**

Capacităţi: Obiectivul de investiţii are următoarele caracteristici:

Amplasamentul fântânii va fi în zona verde existentă, vis a vis de intrarea principală în clădirea Muzeului Județean Mureș. Fântâna va avea bazin de apă, cu diametrul interior de 3,60 m (R=1,80 m), cu un parapet de 1,18 m înălțime (15 cm grosime). Se compune din patru segmente curbe, împărțit între ele de patru elemente decorative, cu volute și forme ondulate (cu lățimi de 60 cm). În zona centrală a bazinului se va amplasa un obelisc, cu patru fețe care va avea laturi de 90 cm și înălțimea de 3,60 m. Deasupra obeliscului se va așeza o amforă, cu înălțimea de 93 cm. Înălțimea totală va ajunge la 4,3 m. Pe fiecare latură a obeliscului se vor monta țâșnitori pentru a asigura jetul de apă permanent. Bazinul se va așeza pe o fundație tip radier, pe care se va așeza și obeliscul cu cele patru fețe.

 Având în vedere cele prezentate, propunem spre aprobarea Consiliului Local Municipal Târgu-Mureş studiul de fezabilitate și indicatorii tehnico-economici, pentru obiectivul de investiţii **„FÂNTÂNĂ ARTEZIANĂ” în incinta Cetății Medievale Târgu Mureș.**

**Director C.C.A.**

**Váry Florentina-Maria**

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ

 **(nu produce efecte juridice)\***

**R O M Â N I A Iniţiator**

**JUDEŢUL MUREŞ PRIMAR**

**Consiliul Local Al Municipiului Târgu Mureş SOÓS ZOLTÁN**

**H O T Ă R Â R E A nr.\_\_\_\_\_\_\_\_\_**

**din \_\_\_\_\_\_\_\_\_\_\_2023**

**privind aprobarea studiului de fezabilitate și a indicatorilor tehnico-economici pentru investiția „FÂNTÂNĂ ARTEZIANĂ” în incinta Cetății Medievale Târgu Mureș**

 ***Consiliul local al municipiului Târgu Mureş, întrunit în şedinţă ordinară de lucru,***

**Având în vedere:**

Referatul de aprobare nr.833din data de 14.03.2023 inițiat de Primar prin Centrul de Cultură și Artă Târgu Mureș, privind aprobarea **studiului de fezabilitate și a indicatorilor tehnico-economici pentru investiția „FÂNTÂNĂ ARTEZIANĂ” în incinta Cetății Medievale Târgu Mureș**

• Raportul de specialitate al Direcției Juridice, Contencios Administrativ și Administrație Publică Locală și Direcției Economice

• Raportul Comisiilor de specialitate din cadrul Consiliului Local Municipal Târgu Mureș

**În conformitate cu prevederile :**

• art. 80 și art. 81 din Legea nr. 24/2000 privind normele de tehnică legislativă pentru elaborarea actelor normative, republicată;

• art. 3, alin (1), lit. „b”, lit. „c” și lit. „l” din O.G. nr. 71/2002 privind organizarea și funcționarea serviciilor publice de administrare a domeniului public și privat de interes local;

 • HG nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare;

• Legii nr. 50/1991, republicată, privind autorizarea executării lucrărilor de construcții;

• Legii nr. 350/2001, republicată, privind amenajarea teritoriului și urbanismul;

• HG nr. 525/1996, republicată, privind Regulamentul general de urbanism.

**În temeiul prevederilor** art. 129 alin. (1), alin. (2), alin. (4), lit. „d”, alin. (7), lit. „k” , art. 136 alin. (10), art. 139 alin. (1) din OUG nr. 57/2019 privind Codul administrativ, cu modificările și completările ulterioare;

**H o t ă r ă ş t e :**

**Art. 1**. Se aprobă studiul de fezabilitate și indicatorii tehnico-economici pentru obiectivul de investiții **„FÂNTÂNĂ ARTEZIANĂ” în incinta Cetății Medievale Târgu Mureș.**

**Art. 2.** Valoarea totală a obiectivului de investiții este de 584.341,50 lei (TVA inclus), din care C+M 442.516,72 lei (TVA inclus).

**Art. 3.** Cu aducere spre îndeplinire a prezentei hotărâri se încredinţează Executivul Municipiului Târgu Mureş, prin Direcţia Economică și Centrului de Cultură și Artă Târgu Mureș.

 **Art. 4.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

 **Art.5.** Prezenta hotărâre se comunică:

- Direcției Economice,

- Centrului de Cultură și Artă Târgu Mureș.

**Viză de legalitate**

**Secretar General**

**al Municipiului Târgu Mureș**

**Bordi Kinga**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**